

ΕΛΛΗΝΙΚΗ ΔΗΜΟΚΡΑΤΙΑ

ΕΙΡΗΝΟΔΙΚΕΙΟ ΝΕΑΣ ΙΩΝΙΑΣ Αρ. Πράξης: 15/01.02.2022

Ταχ. Δ/νση: Λεωφ. Ηρακλείου 269

Ταχ. Κωδ.: 142 31

Τηλέφωνo: 2102756280

e-mail: Irinodikionionia@yahoo.gr

#### Η Διευθύνουσα το Ειρηνοδικείο Νέας Ιωνίας

Αγγελική Μαλούκου

Α**φού έλαβε υπόψη της: 1. την Πράξη Νομοθετικού Περιεχομένου, Επείγουσες φορολογικές, τελωνειακές και συναφείς ρυθμίσεις, επείγουσες διατάξεις για τη διασφάλιση του δικαιώματος αποτελεσματικής δικαστικής προστασίας ΦΕΚ Α΄14/29-1-2-22, 2. τις με αριθμούς 4034/24-1-2022 και 4035/26-1-2022, ΦΕΚ Β΄ 190 /26-1-2022 αποφάσεις του Υπουργού Δικαιοσύνης και 3. το άρθρο 148 ΚΠολΔ, αποφασίζει τα εξής:**

Για την κατάθεση προτάσεων και προσθήκης –αντίκρουσης , το χρονικό διάστημα από τις 24 Ιανουαρίου 2022 μέχρι τη δημοσίευση της ως άνω Πράξης Νομοθετικού Περιεχομένου δεν υπολογίζεται στις προθεσμίες των άρθρων 237 και 238, 468 παρ.2, 591 παρ 1 περ.στ, 509 παρ. 2, 548 εδάφιο δεύτερο ΚΠολΔ και 3, 4Η, 4Θ ν.3869/2010, όπως τροποιήθηκε και ισχύει με το άρθρο 1 ν.4745/2020.

Οι προθεσμίες, που προβλέπονται στις παραπάνω διατάξεις και οι οποίες έληγαν κατά το προαναφερθέν χρονικό διάστημα, παρατείνονται και λήγουν επτά [7] ημέρες από τη δημοσίευση της Πράξης Νομοθετικού Περιεχομένου. Η χορηγηθείσα προθεσμία κατάθεσης σημειώματος κατά τη συζήτηση αίτησης ασφαλιστικών μέτρων, παρατείνεται και συμπληρώνεται την αντίστοιχη ώρα της τρίτης [3ης] εργάσιμης ημέρας από τη δημοσίευσης της Πράξης Νομοθετικού Περιεχομένου.

Η προθεσμία κλεισίματος φακέλων όλων των διαδικασιών, που συζητήθηκαν την Δευτέρα 24 Ιανουαρίου 2022, εκτός των ασφαλιστικών μέτρων, παρατείνεται, μέχρι την Δευτέρα 7 Φεβρουαρίου 2022.

Η Διευθύνουσα το Ειρηνοδικείο Νέας Ιωνίας

ΑΓΓΕΛΙΚΗ ΜΑΛΟΥΚΟΥ

ΕΙΡΗΝΟΔΙΚΗΣ Α΄